Beatles
Maysa a Briton a pop ken rock a grupo ti kumakanta ti Dagiti Beatle manipud iti Liverpool, Inglaterra. Maibilbilang dagiti Beatle kas kapapatgan ken kababalligian a musikal a grupo iti amin a panawen, gapu iti nagun-odda a nainsapasapan a balligi iti kinalatak, pammadayaw ken impluensia a cultural. Pinattogda ti adu a rehistro iti panaglakuan ken nakaimuntarda iti nasurok a 50 a Top 40 a hit single a pakairamanan ti 20 a #1 iti Estados Unidos laeng. Mapattapatta a nakalako ti Beatles iti mapan a maysa a bilion a kopia dagiti kantada iti sangalubongan [1]. Malaksid iti dakkel ken napateg nga impluensia iti musica, dagiti Beatle ket uppat kadagiti kadadakkelan a personahe iti maika-20 a siglo, ken sumagmamano kadagiti kaimportantean nga icon iti pakasaritaan ti tao.
Maaw-awagan pay kas "The Fab Four" iti English, ti Beatles ket isu da John Lennon (1940 - 1980), Paul McCartney (nayanak idi 1942), George Harrison (1943 - 2001), ken Ringo Starr (nayanak kas Richard Starkey idi 1940).
nno_Latn ilo_Latn ilo_Latn